Energetika vazirligi tomonidan Yashnobod tumanida zamonaviy bog‘ barpo etildi

Ushbu zamonaviy yashil maskanning umumiy maydoni 1,5 gektar bo‘lib, uning tarkibiga elektron kutubxona, bepul Wi-Fi hududlari bilan jihozlangan ko‘kalamzorlashtirilgan alleya, vorkaut hududi va avtoturargoh kirgan.
Bog‘ hududi ikkita zamonaviy monitor, 40 ta o‘rindiq, musiqali ovoz kuchaytirgich vositalari bilan jihozlangan. Elektr energiyasidan oqilona foydalanish maqsadida 80 dona quyoshdan quvvatlanuvchi yoritish chiroqlari o‘rnatilgan.
- Prezidentimizning tashabbuslarini qo‘llab-quvvatlash maqsadida qarovsiz hududda Yashnobod tumani hokimligi bilan kelishilgan holda zamonaviy bog‘ bunyod etishni niyat qilgan edik va mana ko‘rib turganingizdek, qisqa vaqt ichida ushbu shinam maskan bunyod etilib, foydalanishga topshirildi, - deydi Energetika vaziri maslahatchisi - matbuot kotibi E.Bekmurodova.
Energetika vazirligi Matbuot xizmati Ⓣ